**Všeobecne záväzné nariadenie č. 6/2016**

**o slobodnom prístupe k informáciám**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Návrh VZN vyvesený na úradnej tabuli v Gemerskej Panici **dňa: 18.10.2016**

Návrh VZN zvesený z úradnej tabuli v obci Gemerská Panica **dňa: 03.11.2016**

Návrh VZN zverejnený na web stránke obce Gemerská Panica **dňa: 23.08.2016**

VZN vyvesené na úradnej tabuli v obci Gemerská Panica**: dňa: 08.11.2016**

VZN nadobúda účinnosť **dňa: 23.11.2016**

Obecné zastupiteľstvo v Gemerskej Panici na základe ustanovení § 6 zákona SNR č . 369/1990 Zb. o obecnom zriadení v znení neskorších predpisov a doplnkov a zákona NR SR č. 211/2000 Z.z. o slobodnom prístupe k informáciám a o zmene a doplnení niektorých zákonov (ďalej len „zákon o slobode informácií“) vydáva

**Všeobecné záväzné nariadenie č. 6/2016 o slobodnom prístupe k informáciám**

**§ 1**

**Úvodné ustanovenie**

1. Toto všeobecné záväzné nariadenie /ďalej len nariadenie/ upravuje podmienky, postup a rozsah slobodného prístupu k informáciám v Gemerská Panica.

1. Informácie sa sprístupňujú každej fyzickej alebo právnickej osobe, ktorá o to požiada.
2. Od osoby, ktorá požiada obec o sprístupnenie informácii, nemožno žiadať preukázanie dôvodu ani záujmu, pre ktorý informácie požaduje.

**§ 2**

**Povinné zverejňovanie informácií**

1. Obec Gemerská Panica povinne zverejňuje informácie v rozsahu určenom zákonom o slobode informácií na

a/ úradnej tabuli

b/ na internetovej stránke obce www.gemerskapanica.sk

1. Povinne sa zverejňujú informácie o

a/ o orgánoch samosprávy obce

b/ organizačnej štruktúre obce, obecného úradu

c/ návrhy rozpočtu obce a rozpočtové zmeny 15 dní pred ich schválením s OZ na verejné pripomienkovanie,

d/ prehľad platných predpisov a nariadení obce, podľa ktorých obec koná a rozhoduje alebo, ktoré upravujú práva a povinnosti fyzických a právnických osôb vo vzťahu k obci,

d/ informácie o prevode alebo prechode majetku vo vlastníctve obce do vlastníctva inej osoby než orgánu verejnej moci v rozsahu a za podmienok ustanovených zákonom o slobode informácii

e/ výročná správa a záverečný účet

3. Obecné zastupiteľstvo povinné zverejňuje: a/ termín zasadania OZ

b/ návrh programu rokovania

c/ uznesenia prijaté na zasadnutí

d/ údaje o účasti a hlasovaní poslancov

**§ 3**

**Žiadosť o sprístupnenie informácií**

1. Žiadosť možno podať písomne, ústne, elektronickou poštou alebo iným technicky vykonateľným spôsobom.
2. Žiadosť musí obsahovať :

a/ ktorej povinnej osobe je určená

b/ označenie žiadateľa / meno, priezvisko, adresa bydliska FO, obchodné meno a sídlo PO / c/ vymedzenie informácie ktorú má obec sprístupniť

d/ spôsob sprístupnenia informácie, ktorý žiadateľ navrhuje

1. Ak žiadosť nespĺňa náležitosti podľa ods. 2 obec vyzve žiadateľa, aby ju najneskoršie do 10 dní od doručenia výzvy doplnil podľa poučenia. Tiež ho poučí, že v prípade nedoplnenia do stanoveného termínu bude žiadosť odložená.
2. V prípade, že žiadateľ požiada, obec písomne potvrdí podanie žiadosti a oznámi predpokladanú výšku úhrady za sprístupnenie informácií.
3. O ústnej žiadosti sa vyhotoví písomný záznam podľa ods.2 písm. b, c, d. S vyhotoveným záznamom sa ďalej nakladá rovnako ako s písomnou žiadosťou.
4. Preukázanie právneho alebo iného dôvodu alebo záujmu nahliadnuť, robiť si výpisy, odpisy alebo kópie zo spisov a z dokumentácie nie je žiadateľ povinný predložiť.
5. Ak ide o žiadateľa so zmyslovým postihnutím zraku a požaduje informáciu v pre neho prístupnej forme, predloží pri podaní žiadosti kópiu príslušného typu preukazu občana s ťažkým zdravotným postihnutím podľa § 16 ods. 3 a 4 zákona.

**§4 Poskytovanie informácií**

* 1. Informácie sa poskytujú dvoma spôsobmi - zverejnením a sprístupnením na základe žiadosti.

1. Zverejnená informácia je informácia, ktorú môže každý vyhľadávať a získavať, je najmä:

a/ publikovaná tlači alebo vydaná na inom hmotnom nosiči dát, ktorý umožňuje jej zápis a uchovanie,

b/ vystavená na úradnej tabuli obce,

c/ verejne prístupná prostredníctvom internetu

3. Obec sprístupní informácie podľa zákona NR SR č. 211/2000 Z.z. a tohto nariadenia.

Osobné poskytovanie informácií sa realizuje na Obecnom úrade v Gemerskej Panici každý pracovný deň v čase od 8,00 hod. do 15,00 hod. /pondelok, utorok/ streda 8,00 hod do 17,00 hod/ piatok 8,00 do 13,00 hod. Telefonické poskytovanie informácií sa realizuje na t.č. 047/5522913 alebo elektronicky prostredníctvom e-mailovej adresy gemerska.panica@gmail.com

**§ 5**

**Obmedzenie prístupu k informáciám**

1. Ak je požadovaná informácia v súlade s právnymi predpismi označená ako štátne tajomstvo, služobne tajomstvo, obchodné tajomstvo, alebo patrí do daňového tajomstva, ku ktorým žiadateľ nemá oprávnený prístup, takáto informácia sa nesprístupní s uvedením odkazu na príslušný právny predpis.
2. Informácie, ktoré sa dotýkajú osobnosti, osobných údajov a súkromia fyzickej osoby, sa sprístupnia, len ak to ustanovuje osobitný zákon alebo na základe predchádzajúceho písomného súhlasu dotknutej fyzickej osoby. V prípade, ak ide o sprístupnenie informácie, ktorá bola odovzdaná osobou, ktorej takú povinnosť zákon neukladá a ktorá na výzvu písomne oznámila, že so sprístupnením nesúhlasí nebude sprístupnená. Takéto žiadosti sa vybavujú prednostne.
3. Informácie označené ako obchodné tajomstvo sa nesprístupnia.

**§ 6**

**Lehoty na vybavenie**

1/ Žiadosť o sprístupnenie informácií musí byť vybavená najneskôr do 8 pracovných dní od podania žiadosti alebo odo dňa odstránenia nedostatkov žiadosti.

2/ Zo závažných dôvodov môže byť lehota predĺžená najviac o 8 pracovných dní, čo musí byť bezodkladne oznámené žiadateľovi.

3/ Ak ide o žiadateľa so zmyslovým postihnutím zraku a žiada informáciu v jemu prístupnej forme, lehoty uvedené v ods. 1 a 2 sa predlžujú na 15 dní.

**§ 7**

**Vybavenie žiadosti, vydanie rozhodnutia**

1/ Ak sa žiadateľovi poskytnú požadované informácie v rozsahu a spôsobom v zákonom stanovenej lehote, zodpovedný zamestnanec urobí rozhodnutie zápisom v spise. Proti rozhodnutiu nemožno podať opravný prostriedok.

2/ Ak sa žiadateľovi nevyhovie hoci len v časti, zamestnanec vydá o tom v lehote 8 pracovných dní od podania žiadosti písomné rozhodnutie. Rozhodnutie nevydá ak žiadosť bola odložená podľa § 14 ods. 3 zákona o slobode informácií a po zaslanej písomnej výzve nebola doplnená žiadosť o poskytnutie informácie.

**§ 8 Evidencia žiadostí**

1/ Povinná osoba vedie evidenciu žiadostí , ktorá musí obsahovať najmä: a/ dátum podania žiadosti,

b/ vyžiadanú informáciu a navrhovaný spôsob poskytnutia informácie,

c/ výsledok vybavenia žiadosti (poskytnutie informácie, vydanie rozhodnutia alebo postúpenia žiadosti),

d/ podanie opravného prostriedku.

**§ 9**

**Opravné prostriedky**

1. Proti rozhodnutiu o odmietnutí žiadosti sprístupniť požadovanú informáciu môže žiadateľ podať odvolanie v lehote 15 dní od doručenia rozhodnutia alebo márneho uplynutia lehoty na rozhodnutie o žiadosti. Odvolanie sa podáva na adrese: Obec Gemerská Panica, 980 46 Gemerská Panica 260.

1. Rozhodnutie o odmietnutí žiadosti je preskúmateľné súdom.
   * **10**

**Úhrada nákladov**

1. Informácia sa sprístupňujú bezplatne. Žiadateľ uhrádza iba nevyhnutné materiálové náklady, ktoré obci vzniknú v spojení so sprístupnením informácii a ich odoslaním žiadateľovi.

2. Sadzobník úhrad za materiálové náklady spojené s poskytovaním informácií je uvedený v prílohe č. 1. Úhrady súvisiace s poskytovaním informácií sú príjmom obce.

3. Určenú úhradu môže žiadateľ uskutočniť v hotovosti v pokladní Obecného úradu, poštovou peňažnou poukážkou, alebo prevodným príkazom na účet Obecného úradu.

**§ 11 Záverečné ustanovenia**

1/ Obecné zastupiteľstvo sa na tomto VZN č.64/2016 o slobodnom prístupe k informáciám uznieslo

dňa 07.11.2016 uzn. č. ..................................

2/ Počas vyvesenia návrhu VZN boli – neboli podané pripomienky.

Gemerskej Panici dňa 08.11.2016

Michal Fedor

zástupca starostu obce

**Sadzobník obce Gemerská Panica - úhrady nákladov za sprístupnenie informácií**

Za sprístupnenie informáciám podľa § 21 zákona č. 211/2000 Z.z. o slobodnom prístupe k informáciám a o zmene a doplnení niektorých zákonov v znení neskorších predpisov sa v súlade s vyhláškou MF SR č. 481/2000 Z.z. o podrobnostiach úhrady nákladov za sprístupnenie informácií určuje úhrada materiálových nákladov pre žiadateľa nasledovne:

a/ **Vyhotovenie kópií požadovaných informácií /na papier/**

|  |  |  |  |
| --- | --- | --- | --- |
| Veľkosť listu | Eur | Veľkosť listu - obojstranne | Eur |
|  |  |  |  |
| A4 | 0,1 | A4 | 0,2 |
|  |  |  |  |
|  |  |  |  |

b/ **Obstaranie obálok**

|  |  |
| --- | --- |
| Veľkosť obálky | Eur |
|  |  |
| C4 | 0,08 |
|  |  |
| C5 | 0,04 |
|  |  |
| C6 | 0,04 |
|  |  |

**c/ Odoslanie informácií**

Poštovne doporučene - do vlastných rúk Podľa cenníka Slovenskej pošty, a.s.

**d/ Ďalšie špecifické materiály**

|  |  |
| --- | --- |
| Počet kusov | Eur |
|  |  |
| 1 | vo výške obstarávacích nákladov |
|  |  |